cyanic-selkie/wikianc huggingface dataset:
Peter Singer
Käytännöllinen etiikka
Singerin laajimmassa teoksessa Practical Ethics (1979, toinen painos 1993) eritellään yksityiskohtaisesti sitä, kuinka ja miksi yksilöiden etuja tulee punnita. Singerin kanta on, että yksilön edut tulee aina punnita kyseisen yksilön todellisista ominaisuuksista lähtien eikä siitä, että yksilö kuuluu johonkin käsitteelliseen luokkaan. Kirjassa Singer muun muassa puolustaa eutanasian laillistamista.
Arabianmeri
thumb|Kartta Arabianmeren rannikkovaltioista
Arabianmeri on osa Intian valtamerta Intian ja Arabian niemimaan välissä. Arabianmeren rannikkovaltiot ovat Intia, Pakistan, Iran, Oman, Jemen, Somalia ja Malediivit. Sen kaksi tärkeää lahtea ovat Adeninlahti lounaassa, joka kurottuu kohti Punaistamerta, ja Omaninlahti luoteessa, joka jatkuu Persianlahtena aina Irakiin asti.
Arabianmeressä ei juuri ole saaria, vain Socotra Somalian edustalla, Omanille kuuluvat Kuria Muria -saaret ja Intialle Lakkadiivit Intian rannikolla. Suurimmat Arabianmereen laskevat joet ovat Indus ja Narmada.
Nimi
Meren nykyinen nimi viittaa suurella osalla maailman kielistä Arabiaan, joka onkin Arabianmeren rannikkoalueista kulttuurisesti ja taloudellisesti merkittävä alue. Aiemmin merta on Euroopassa kutsuttu myös esimerkiksi Erythraeanmereksi. Eryhraeanmeri on antiikin kreikkalaisilta juontuva ja etenkin nykyiseen Adeninlahteen viittaava nimi, jonka käyttöä kuitenkin on aika ajoin laajennettu myös ympäröiville merialueille, kuten Arabianmerelle. Myös Persianmeri on eräs merialueen varhaisemmista, mutta jo käytöstä poistuneista nimityksistä.
Maantiede
Arabianmeren kokonaispinta-ala on noin 3 862 000 km2. Arabianmeri on leveimmillään 2 400 kilometriä. Syvin kohta, 4 652 metriä, on suunnilleen samalla leveyspiirillä kuin Intian eteläkärki. Suurin Arabianmereen laskevista joista on Indus.
Arabianmeren tärkeimmät yhdysreitit muihin vesistöihin ovat Adeninlahti, joka yhdistyy Arabianmereen Bab el Mandebin salmen kautta ja Omaninlahti, joka yhdistyy Persianlahteen. Muita huomionarvoisia lahtia ovat Khambatinlahti sekä Kutchinlahti, jotka sijaitsevat Intian länsirannikolla. Arabianmeren sijainti Suezin kanavaan liittyvän merireitin varrella sekä lukuisten öljyntuottajamaiden ympäröimänä tekee siitä maailmankaupalle keskeisen alueen.
Merikartoitusjärjestö International Hydrographic Organization määrittelee Arabianmeren rajat seuraavasti:
Ympäristö ja ekologia
Arabianmereen vaikuttaa mittava happikato ja se on eräs maailman merkittävimmistä matalan happipitoisuuden merivesialueista. Erityisesti vähähappisuus vaikuttaa Arabianmerellä 200 m - 1000 m syvyisiin merialueisiin. Happikatoon myötävaikuttaa Arabianmeren ilmasto ja maantieteelliset tekijät. Koska meri on pohjoisosastaan täysin umpinainen, ei vesi pääse virtaamaan sujuvasti merialueen läpi, vaan käänteisvirtaukset kuljettavat happensa menettänyttä merivettä edes takaisin Arabianmeren alueella.
Happikato luo alueelle omalaatuisen ekosysteemin. Esimerkiksi valokalat ovat sopeutuneet hyvin alueen vähähappiseen ympäristöön ja ovat erityisen hyvin edustettuina alueen lajistossa. Valokalojen puolestaan uskotaan olevan alueella keskeinen ravinnonlähde alueen ravintoketjujen huippulajeille, kuten kalmareille, viikatekaloille, tonnikaloille ja purjekaloille.
Toinen matalan happipitoisuuden luoma ominaispiirre on meren talviaikainen vihreä väri, joka syntyy matalaan happipitoisuuteen sopeutuneesta ja talviaikaan nopeasti lisääntyvästä kasviplanktonista.
Iain Duncan Smith
George Iain Duncan Smith (s. 9. huhtikuuta 1954) on brittiläinen poliitikko, joka toimi konservatiivipuolueen puheenjohtajana 12. syyskuuta 2001 – 6. marraskuuta 2003. Vuonna 2010 hänestä tuli David Cameronin hallituksen työ- ja eläkeministeri.
Duncan Smith on kotoisin Edinburghista, Skotlannista. Hän on toisen maailmansodan lentäjä-ässä W. G. G. Duncan Smithin poika. Hän kääntyi teini-ikäisenä katolilaiseksi.
Kiinan muinaishistoria
Kiinan muinaishistoria alkaa esihistorialliselta ajalta ja jatkuu ensimmäisten kirjoitusten syntyajalla varhaishistoriana. Varhaisia nykyihmisen edeltäjiä eli Kiinassakin. Nykyihminen saapui Kiinaan noin 70 000–45 000 vuotta sitten. Noin 8000 eaa. alkoi riisin ja hirssin viljely ja sikojen pito. Viljelyn ja karjanhoidon pohjalta syntyi kasvavia kyliä. Viimeistään 4000 eaa. kylien ympärille ilmestyi muureja, ja yhteiskunnalliset erot alkoivat kasvaa.
Iain Duncan Smith
Duncan Smith kävi koulua koululaiva HMS Conwaylla Isle of Angleseylla. Hän liittyi skottikaartiin 1975 ja kävi Sandhurstin sotilasakatemiaa. Kuusivuotisen palveluksensa aikana hän palveli Pohjois-Irlannissa ja Rhodesiassa. Erottuaan kaartista kapteenina hän meni The General Electric Company plc:n palvelukseen ja liittyi konservatiivipuolueeseen 1981. Hän meni naimisiin paroni Cottesloen tyttären Elizabeth "Betsy" Fremantlen kanssa 1982. Heillä on neljä lasta.
Kiinan muinaishistoria
Seuraavan parin vuosituhannen aikana muotoutui Kiinan sivilisaatio suurine asutuskeskuksineen ja temppeleineen. Noin vuosina 1900–1600 eaa. vallinnut Erlitoun kulttuuri oli varhaisen valtion keskus.
Iain Duncan Smith
Duncan Smith pyrki parlamenttiin Länsi-Bradfordin vaalipiiristä työväenpuolueen kannatusalueelta 1987, muttei päässyt. Vuonna 1992 hän asettui ehdokkaaksi Chingford and Woodford Greenista sen edellisen edustajan Norman Tebbitin jäätyä eläkkeelle.
Kiinan muinaishistoria
Kiinan paleoliittinen kausi: kivikauden metsästäjät
thumb|right|350px|Eräs näkemys nykyihmisen levittäytymisestä Kiinaan. Kirjaimet ovat isälinjan haplotyyppejä. C ja D saapuivat alussa. Näistä tuli mongoleja ja tiibettiläisiä. Myöhemmin tuli tyyppi K, josta kehittyi pohjoiseuraasialainen N ja itäaasialainen O. Kiinalaisten haploryhmä H levittäytyi jääkauden lopuiilla ja neoliittisena aikana.
Iain Duncan Smith
Duncan Smith erotutti puolueesta Nick Griffinin British National Partyn "tukemisesta" ja katkaisi yhteydet maahanmuuttajavastaiseen Conservative Monday Clubiin ja yritti erottaa puolueesta myös Michael Keith Smithin.
Kiinan muinaishistoria
Kiinan paleoliittinen kausi: kivikauden metsästäjät
Kiinan ensiksi asuttaneet nykyihmiset kuuluivat isälinjan haplotyyppeihin C ja D. Niinpä he eivät olleet sukua hankiinalaisille. He olivat sukua Tiibetin ja Pohjois-Aasian kansoille. Noin 30 000 vuotta sitten saapui Länsi-Aasiasta isälinjan K-tyypin ihmisiä ehkä Intian, ehkä Keski-Aasian kautta. Heistä kehittyivät tyypit N ja O. Hankiinalaisten haplotyyppi O levittäytyi noin 17000–8000 vuotta eaa. Etelä-Kiinassa ja Koreaan, ja neoliittisella kaudella Pohjois-Kiinaankin. Naoliittikaudella oli Pohjois-Kiinassa paljon tyyppiä N, etelässä tyyppiä O.
Perjantai 14. päivä
'''Perjantai 14. päivä''' on Leevi and the Leavings -yhtyeen viides albumi, ja se julkaistiin vuonna 1986. Levy tehtiin ilman rumpalia Markku Mattilan erottua yhtyeestä. Tämän vuoksi levyllä ei kuulla juuri vankempaa rummun soittoa levyn suurinta hittiä ”Pohjois-Karjala” lukuun ottamatta, jonka hoitaa yhtyeen basisti Risto Paananen. Kuitenkin Risto Paanasen mukaan juuri tämä levy loi pohjan yhtyeen tulevalle, yhä suuremmalle menestykselle: onhan ”Pohjois-Karjala” yhtyeen suurimpia hittejä ja seuraava levy, Häntä koipien välissä, myi jo kultaa. Levy on voimakkaasti akustinen ja klassinen muuhun yhtyeen tuotantoon verrattuna sekä mollivoittoiselle tyylille ja ironiattomasti kauniille sanoituksille painottunut. Albumi on julkaistu C-kasettina, CD-levynä ja vinyylinä.
Iain Duncan Smith
Vuonna 2002 Duncan Smith sai negatiivista julkisuutta, kun hänen CV:nsä väitteet opiskelusta Università degli Studi di Perugiassa ja Durnsford College of Managementissa osoittautuivat kieli- ja viikonloppukursseiksi.
Duncan Smith oli puoluejohtajana "hiljainen mies" ("the quiet man"), eikä saanut pääministerin kyselytunneilla ääntään kuuluville. Tyytymättömyydestä häntä kohtaan puolueen edustajien keskuudessa huhuttiin. Vielä joulukuussa 2002 hän ilmoitti aikovansa olla puolueen johdossa "hyvin pitkän ajan". Helmikuussa 2003 The Independent julkaisi tiedon, jonka mukaan parlamenttiedustaja olivat aloittaneet uuden johtajan valintaprosessin. Sääntöjen mukaan 15 prosentin edustajista oli allekirjoitettava vetoomus 1922-komitean pääsihteerille, mikä määrä täyttyi lokakuuhun 2003.
Tuon vuoden aikana Duncan Smithin asemaa heikensi myös ns. "betsygate", hänen vaimonsa saatua vuodessa 15 000 £ julkisia varoja sihteerintyöstä miehensä hyväksi. Hänen erottamisensa tapahtui vain kaksi viikkoa BBC:n paljastuksen jälkeen. Myöhemmin tutkimuskomitea päätti olla syyttämättä Duncan Smithia.
Duncan Smith jatkoi parlamentissa konservatiivipuolueen takapenkkiläisenä. Hän perusti Centre for Social Justice -ajatushautomon ratkomaan Britannian kaupunkien ongelmia. Hän on myös johtanut poliitikkojen ja kirkonmiesten vastarintaa lesboparien hedelmöityshoitoja vastaan.
Cameronin hallituksessa sosiaaliturvajärjestelmää uudistettiin hänen suunnitelmiensa mukaisesti korvaamalla 30 eri tukimuotoa yhdellä "universaalilla" ja määräämällä työttömät töihin tukien menettämisen uhalla. Uudistus ei lisännyt työllisyyttä, vaan sen seurauksena tuensaajien talous ja terveys heikentyivät samalla kun köyhyys ja lapsiköyhyys lisääntyivät.
Perjantai 14. päivä
Vuonna 2017 Svart Records julkaisi albumin uudelleen vinyylinä avattavin kansin. Albumista julkaistiin mustan vinyylin lisäksi 300 kappaleen rajoitettu painos sinisellä vinyylillä. Vuonna 2021 Lipposen Levy & Kasetti julkaisi albumista 340 kappaleen rajoitetun painoksen läpinäkyvällä vinyylillä.
Vastaanotto
NRGM-verkkomedian Janne Siirosen mukaan ''Perjantai 14. päivä'' on yhtyeen levyistä kenties ”suoraviivaisinta pop-musiikkia”, sillä se välttelee ”bändille tyypillistä ironiaa ja huumoria”.
Kokoonpano
Kappaleet on säveltänyt ja sanoittanut Gösta Sundqvist. Kappaleita 8 ja 14 on sanoittanut myös Ahti Marja-aho, ja sovituksista vastaa myös muu yhtye. Jousisovitukset ovat Marja-ahon tekemiä.
Kiinan muinaishistoria
Kiinan neoliittinen kausi: varhaiset viljelykylät
Maanviljely ja keramiikka aloittivat noin 7000 eaa. Kiinassa toistaiseksi melko huonosti tunnetun neoliittisen kauden, jolloin alueelle syntyi monia kyläkulttuureja, jotka edelsivät myöhempien Xia- ja Shang-dynastioitten syntyä. Kiinan sivilisaation kehdoksi on sanottu monesti aluetta Xianin kaupungista itään, jossa Keltainenjoki tekee mutkan, ja Wei- sekä Fen-joet virtaavat Keltaiseenjokeen.
Yangshao-kulttuuriin Keltaisenjoen keskijuoksulla 5000–3000 eaa. kuului hirssin viljelyä, kotieläimiä, silkinvalmistusta, kivisiä työkaluja ja maalattua keramiikkaa. kasvatettiin myös vehnää ja ehkä myös riisiäkin. Yhteiskunta lienee alussa ollut melko tasa-arvoinen, päätellen esiin kaivetusta Banpon kylästä noin 4700-3600 eaa. Tyypillisiä olivat korotetulla lattialla varustetut viljavarastot. Kotieläiminä pidettiin muun muassa koiria, lampaita, vuohia, nautoja ja sikoja. Banpon kylän aikaisesta Jiangzhaista on löydetty Kiinan varhaisimmat kupariesineet. Silkkiä saatettiin tehdä jo tällöin, muttei se ole varmaa. Lapsia haudattiin maalattuihin saviastioihin. Tältä ajalta on säilynyt kolmijalkaisia saviastioita, ja myös ruukkuja, joiden kyljessä on kuvioita, jotka saattavat olla kirjoituksen edeltäjiä.
Keskisellä Yangshao-kaudella ilmaantui Henanin maakuntaan selviä yhteiskunnallisen epätasa-arvon merkkejä. noin 4000-3500 eaa., suuria julkisia rakennuksia, hautauksissa eroja, sinooperivärin tuotantoa rituaalisiin tarkoituksiin.
Yangshaon kulttuurin aikainen on Hongshan-kulttuuri Pekingistä koilliseen 4700–2900 eaa. Tämä kulttuuri tunnetaan Kiinan vanhimmasta temppelistä n. 3500-3000 eaa. Niuheliangin temppelistä on löydetty jadesilmäinen jumalatteren kuva, jonka takia sitä sanotaan "Jumalattaren temppeliksi". Lähellä on kivisiä kumpuhautoja, joista on löydetty yleensä jade-esineitä. Näistä monet ovat "sikalohikäärmeitä", jotka ovat luultavasti lohikäärmeen varhainen muoto. Haudat saattavat olla päällikkokunnan johtajien eliittihautoja. Paikan läheltä ei ole löydetty muinaista asutusta. Niinpä se oli luultavasti uhripaikka ja kalmisto.
Kiinan varhaisin sulatettu kupari on Hongshan-kulttuurin ajalta.
Kiinan kalkoliittinen kausi: kasvavia keskuksia
Kalkoliittinen kausi oli Kiinassa noin 3000-2000 eaa. Silloin alettiin takoa ja sulattaa kuparia, mutta kivityökalut olivat yhä yleisimpiä työkaluja, koska kupari oli harvinaista. Linnoitetut kaupungit, joissa asui eri yhteiskuntaluokkiin jaettuja ihmisiä, ilmestyivät. Kiinan kehitys on saattanut saada vaikutteita Intiasta tai Lähi-idästä. Kalkoliittiseen kauteen kuuluvat Longshanin, Liangzhiun ja Qijian kulttuurit.
Longshan-kulttuuri oli myöhemmän kiinan kulttuurin edeltäjä. Keltaisen joen varrella 2600–2000 eaa. tehtiin dreijalla tehtyä hienoa mustaa Longshan-keramiikkaa. Tällä aikakaudella myös ilmestyivät kaupungit, ja riisiä viljeltiin nyt varmasti. Longshan-kaudella väkiluku kasvoi nopeasti. Kauden alussa oli päällikkökuntia. Niissä asutukset jakautuivat kooltaan 2-3 eri tyyppisiksi, pieniin, keskisuuriin ja isoihin. Pienien koko oli 5, isojen 56 ha. Longshanin alun suuri keskus oli kirkonkylän kokoine, siinä oli noin 5000-6000 asukasta, ja keskuksen vaikutusala noin 1200-1500 km2. Hallintoportaita lienee ollut kaksi: päällikkö ja alipäälliköt. Niinpä Longshan-kaudella ei liene ollut vielä varsinaisia valtioita, vain niiden esiasteita.
Liangzhun kulttuuriin 3400–2250 eaa. liittyi kasteluviljely, riisin terassiviljely, silkin valmistus, eliittihautojen rikkaat hautalahjat, jaden työstö. Väen määrä Kiinassa nousi huippuunsa tähän mennessä, mutta kauden lopussa väkiluku romahti.
Qijian kulttuurin jäänteitä on löytynyt Qijiapingista, Gansun maakunnasta. Se on ainoa kulttuuri jossa näkyy vaikutteita pohjoisesta Euraasiasta. Saviesineissä on kampamaisia kuvioita ja osa ruukuista on amforan muotoisia. Keramiikka oli maalaamatonta mutta taidokasta. Useimmat työkalut oli tehty kivestä, mutta joitakin valettuja pronssiesineitä on löytynyt.
Kiinan pronssikausi: sivilisaation synty
Kiinan ensimmäinen pronssiesine lienee Gansusta, Dongxiangin piirikunnasta löydetty veitsi, joka ajoittuu aikaan 2900-2970 eaa. Laajemmalle metalli levisi 2000-luvun eaa. lopulla Keltaisen joen alueella Machang-vaiheessa noin 2300-2000 eaa. Varhaista pronssia Kiinassa oli myös Xiajiadianin kulttuurissa 2200-1600 eaa. Täällä pronssia ja kuparia käytettiin yleensä korvarenkaisiin.
Kiinan perimätiedon mukaan maassa olisi ollut jo pronssikaudella seuraavat dynastiat:
Näiden dynastioiden aikana kiinan kirjoitusjärjestelmä kehittyi. Xia-dynastian ajalta ei ole kirjoitettuja jäänteitä. Shang-dynastiasta jäi kirjoituksia kaiverrettuina luihin, kilpikonnankuoriin ja pronssiesineisiin. Varhaisimmat säilyneet kiinankieliset kirjoitukset, oraakkeliluukirjoitukset, kuuluvat näihin. Kirjoitus alkoi kehittyä viimeistään Shang-dynastian keksivaiheilla ja monet varhaiset kirjoitusmerkit syntyivät Shang-dynastian lopuilla noin 1250/1200-1050 eaa. Noin vuonna 1050 eaa. Shang-dynastian syrjäytti Zhou-dynastia.
Mira Sunnari
Mira Sunnari (s. 30. elokuuta 1976) on suomalainen laulaja.
Sunnari julkaisi omia sävellyksiänsä sisältävän Lumo-nimisen albuminsa kesällä 2015. Samoihin aikoihin sai myös ensi-iltansa Sunnarin kirjoittama, Lapin evakoista kertova Kylmän jäljet -musiikkinäytelmä. Musiikin lisäksi hän esiintyy myös teatterilavoilla. Hänet valittiin Suomen Iskelmän Mestariksi vuonna 1997. Hänestä tuli vuonna 1999 Seinäjoen Tangomarkkinoilla Tangoprinsessa ja vuonna 2001 Tangokuningatar. Hän oli lisäksi mukana Syksyn Sävel -finaalissa 2001 laululla "Tuli mies joka vei". Sunnari suoritti peruskoulun musiikkipainotteisella luokalla ja on musiikkimaultaan monipuolinen.
Sunnari julkaisi vuoden 2021 maaliskuussa singlen "Sade" edesmenneen Aki Sirkesalon ennenjulkaisemattomalla tekstillä. Hän asuu Torniossa ja työskentelee asiakaspalvelijana.
Japanilaiset kielet
Japanilaiset kielet on kieliensä lukumäärältä hyvin pieni kielikunta, johon japanin lisäksi kuuluvat lähinnä Ryūkyū-saarten kielet. Japanilaisia kieliä puhuu äidinkielenään noin 130 miljoonaa ihmistä. Näiden kielten kantamuotona on pidetty kantajapania ja niiden eroaminen toisistaan on ajoitettu Yamato-kaudelle. Toisaalta nämä muut kielet lasketaan joskus japanin murteiksi ja japani isolaatiksi.
Tyypillisiä piirteitä
Japanilaisille kielille tyypillistä on subjekti–objekti–verbi-sanajärjestys, sijamuotojen ilmaiseminen postpositioin sekä verbien taivutus suffiksien avulla.
Susanoo
thumb|180px|Susanoo ja vesilohikäärme Susanoo (須佐之男命, Susanoo-no-mikoto) on šintolainen myrskyn ja meren jumala. Susanoo on auringonjumalan Amaterasun ja kuun jumalan Tsukuyomin veli. Kaikki kolme jumalaa syntyivät, kun Izanagi pesi kasvonsa puhtaaksi Yomin saasteista.
Amaterasu ja hänen veljensä olivat jo pitkään kilpailleet keskenään. Kun Susanoo oli lähdössä isänsä käskemänä matkalle, hän meni toivottamaan sisarelleen hyvästit. Epäileväinen Amaterasu haastoi veljensä otteluun, missä heidän piti luoda jostain toistensa esineestä ihmisiä. Amaterasu loi kolme naista Susanoon miekasta, ja hänen veljensä puolestaan loi viisi miestä sisarensa kaulakorusta. Myöhemmin Amaterasu väitti miesten olevan hänen, koska heidät luotiin hänen korustaan. Susanoo raivostui ja tuhosi sisarensa riisipellot ja tappoi yhden hänen palvelijoistaan. Surun murtama ja raivostunut Amaterasu pakeni Amano-Iwaton (taivaallinen luola) sisään ja piilotti näin auringon pitkäksi aikaa.
Seindan maanjäristys sanotaan olevan Susanoon aiheuttama, koska tämä oli kateellinen Amaterasulle, jota palvottiin enemmän kuin Susanoota.
Ecuadorin armeijan Arava-onnettomuus (2016)
pienoiskuva|Onnettomuuskoneen kanssa samanlainen Ecuadorin armeijan Arava 201 -kuljetuskone. Ecuadorin armeijan Arava-onnettomuus tapahtui, kun Ecuadorin armeijan operoima IAI Arava -kuljetuskone syöksyi Amazonin sademetsään Ecuadorin itäosissa 15. maaliskuuta 2016. Onnettomuudessa kuolivat kaikki 22 koneessa ollutta.
Kristuksen luostari
pienoiskuva|Kristuksen luostari Kristuksen luostari on luostari Tomarissa, Portugalissa. Se rakennettiin alun perin 1100-luvulla. Luostari liitettiin vuonna 1983 Unescon maailmanperintöluetteloon.
Luostari rakennettiin Reconquistan eli muslimien karkotuksen muistoksi, mutta siitä kehittyi Emanuelintyyliä edustava Portugalin avautumisen symboli. 1100-luvulla Temppeliherrain ritarikunta kutsuttiin Portugaliin auttamaan Reconquistassa, ja Tomar oli heidän ensimmäinen ja tärkein linnoituksensa. Kun Temppeliherrojen ritarikunta hajotettiin 1314–1315, Portugaliin perustettiin Kristuksen veljeskunta ja Tomarin luostari siirtyi heille.
Luostarin keskeisen kirkon rakennutti 1100-luvun lopulla temppeliherrain ensimmäinen suurmestari Gualdim Pais. Se on temppeliherroille tyypillinen rotunda. Muita rakennuksia ristikäytävineen lisättiin seuraavien vuosisatojen aikana, ja niissä näkyy goottilaisia ja emanuelintyylin piirteitä.
Aiheesta muualla
39.60389°N, -8.41917°W
Detox (albumi)
Detox on Dr. Dren julkaisematon sooloalbumi. Vuonna 2002 Dr. Dre ilmoitti sen tulevan hänen kolmanneksi albumikseen, ja albumin oli alun perin tarkoitus ilmestyä jo vuoden 2003 kesällä. Hänen alkuperäinen suunnitelmansa oli tehdä konseptialbumi, josta hän kuitenkin luopui pian ja Detoxia varten tehtyjä biittejä käytettiin 50 Centin Get Rich or Die Tryin’ -albumilla. Myöhemmin julkaisuajankohdaksi ilmoitettiin muun muassa syksy 2005, syyskuu 2007, marraskuu tai joulukuu 2008, joulukuu 2010 sekä 20. huhtikuuta 2011.
Julkaisupäivän lisäksi myös albumilla vierailevien artistien lista ehti muuttua monesti. Eräässä haastattelussaan Dre kertoo, että muun muassa Jay-Z, Eminem, Busta Rhymes, Snoop Dogg, Xzibit, Nas, The Game sekä N.W.A.:sta tunnetut MC Ren ja Ice Cube ovat mukana Detoxilla. Albumilta julkaistiin kaksi virallista singleä. Ensimmäinen niistä on marraskuussa 2010 julkaistu Kush, jossa ovat mukana Snoop Dogg ja Akon, ja toinen on helmikuussa 2011 julkaistu I Need a Doctor, jossa ovat mukana Eminem ja Skylar Grey.
Vuonna 2015 Dr. Dre julkaisi kolmannen sooloalbuminsa nimellä Compton: A Soundtrack ja kertoi ettei ollut tyytyväinen Detox-albumiin eikä aio julkaista tätä.
Jääkiekko talviolympialaisissa 2014
Jääkiekkoa pelattiin Sotšin talviolympialaisissa 8.–23. helmikuuta 2014 Bolšoin jääpalatsissa ja Šaiba Arenassa. Tapahtumia oli kaksi, joista toinen on miesten ja toinen naisten turnaus.
Otteluareenat
Ennen olympialaisia huhtikuussa 2013 Bolšoi-areenassa ja Šaiba Arenalla käytiin Alle 18-vuotiaiden maailmanmestaruuskilpailut, joilla varmistettiin olympialaisten turnauksien järjestelyiden toimivuus. Miesten otteluita pelattiin molemmilla areenoilla, mutta naisten otteluista vain mitaliottelut pelattiin kooltaan suuremmassa Bolšoi-areenassa.
Karsinnat
Tapahtumassa kilpailee yhteensä 12 joukkuetta, joista yhdeksän valikoitui jääkiekon maailmanrankingin perusteella ja loput kolme olympiakarsintojen kautta. Karsintojen kautta olympialaisiin edenneet joukkueet olivat Slovenia, Itävalta ja Latvia.
Turnaus
thumb|right|Yhdysvallat–Tšekki-ottelu
Miesten turnaus alkoi 12. helmikuuta 2014 avausotteluilla Tšekki–Ruotsi ja Latvia–Sveitsi. 19. heinäkuuta 2013 vahvistettiin, että NHL-pelaajat osallistuvat olympiaturnaukseen.
Alkulohkovaihe
Miesten turnauksessa oli kolme alkulohkoa, joista suoraan puolivälieriin etenivät lohkojen voittajat ja paras lohkokakkonen. Loput joukkueet etenivät karsintakierrokselle.
Lohko A
Lohko B
Eve
Eve tarkoittaa seuraavia:
Saralammi (eteläinen)
Saralammi tai myös Saralampi on Etelä-Pohjanmaalla Ähtärissä Rasinperän kylän lähellä sijaitseva lampi. Samalla paikalla on kaksi saman nimistä lampea, joista tämä on eteläinen lampi.
Jääkiekko talviolympialaisissa 2014
Alkulohkovaihe
Lohko C
Turnaus
thumb|right|Sveitsi–Ruotsi-ottelu
Saralammi (eteläinen)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Kortteisen–Kivijärven alueeseen (35.473) se kuuluu. Lammen vedenpinnan korkeus on 194,9 metriä mpy.
Jääkiekko talviolympialaisissa 2014
Turnaus
Naisten turnauksessa oli kaksi lohkoa, ylemmässä lohkossa pelasivat maailmanrankingin sijoilla 1.–4. olevat joukkueet, joista välieriin eteni kaksi parasta. Ylemmän lohkon kaksi viimeistä etenivät puolivälieriin, joissa niitä vastaan tuli B-lohkon ensimmäinen ja toinen joukkue.
Lohko A
Lohko B
Limbaži
Baltiansaksalaisten historioitsijoiden mukaan Lemsalun piispanlinna perustettiin vuonna 1223 arkkipiispa Albertin käskystä Lemsalun liiviläisten puulinnakkeen paikalle.
Limbaži perustettiin 1200-luvulla ja se sai kaupunkioikeudet vuonna 1385. Se on yksi Latvian vanhimmista kaupungeista. Kaupungin asukkaista 87 prosenttia on latvialaisia, ja loput ovat ulkomaalaisia.
Ulkosanki
Ulkosanki on Oulun kaupunginosa Sanginjoen pohjoisrannalla, noin kymmenen kilometriä itään kaupungin keskustasta. Ulkosanki kuuluu Sanginsuun suuralueeseen.
Pääosin Ulkosanki on rakentamatonta metsä- ja suoaluetta. Asutus keskittyy täysin Sanginjoen varteen, joka on myös kaupunginosan eteläraja. Asukastiheydeltään Ulkosanki on yksi Oulun harvimmin asuttuja kaupunginosia. Alueen pääväylä on Sanginsuusta Sanginjoen kylään Muhokselle johtava Sanginjoentie.
Kaja Kallaksen III hallitus
Kaja Kallaksen III hallitus on Viron nykyinen hallitus, joka astui virkaansa 17. huhtikuuta 2023. Siihen kuuluvat Reformipuolue, Viro 200 ja Sosiaalidemokraatit.
Yhdysvaltain elokuva-akatemia
Suomalaisia akatemian jäseniä ovat muun muassa ohjaajat Renny Harlin ja Selma Vilhunen. Myös äänisuunnittelija Paul Jyrälä oli jäsen.
Huoratron
Huoratron (oik. Aku Raski ) on suomalainen elektronista musiikkia tuottava artisti.
Hän aloitti musiikin tekemisen vuonna 2002. Huoratron julkaisi vuonna 2008 $$ Troopers -vinyylin, vuonna 2012 Cryptocracy-albumin ja viimeisin julkaisu on Acid Rain EP vuodelta 2014.
Rafetus
Rafetus on pehmeäkilpikonnien heimoon kuuluva kilpikonnasuku. Se sisältää kaksi elossa olevaa lajia, jotka aiemmin luettiin sukuun Trionyx. Lajit ovat maantieteellisesti eristyneet, ja ne ovat molemmat uhanalaisia: erittäin uhanalainen Rafetus euphraticus elää Lähi-idässä, kun taas äärimmäisen uhanalainen Rafetus swinhoei elää Kiinassa ja Vietnamissa. Jälkimmäinen luetaan toisinaan omaan sukuunsa Oscaria. Lisäksi suvusta tunnetaan yksi sukupuuttoon kuollut laji, Rafetus bohemicus, jonka mioseenilta peräisin olevia fossiileja on löydetty Tšekistä. Nykyisistä pehmeäkilpikonnista Rafetus on lähintä sukua pohjoisamerikkalaiselle Apalone-suvulle, ja sukujen katsotaan toisinaan muodostavan yhdessä Apalonina-alatribuksen.
Kariste järv
Maantietoa
Järvi on kaksialtainen ja altaita yhdistää useassa paikoissa 400 metriä pitkä ja kymmenen metriä leveä salmi tai virta. Suurempi allas on 1,4 kilometriä pitkä ja 450 metriä leveä Kariste järv. Pienempi allas on 950 metriä pitkä ja 280 metriä leveä ja sitä kutsutaan Väikejärveksi. Kaksialtaisen järven pinta-ala on yhteensä 61 hehtaaria (ha). Kariste järvessä on kaksi saarta, joiden yhteinen pinta-ala on 0,46 ha. Saarten pituudet ovat 130 metriä ja 30 metriä. Järveen laskee toistakymmentä ojaa, joista Paluoja on huomattava oja. Järven läpi idästä länteen virtaa Halliste jõgi. Järven valuma-alueen laajuus on 128,0 neliökilometriä. Järvi on luodattu ja sen keskisyvyys on 3,3 metriä ja suurin syvyys 7,2 metriä. Järven tilavuudeksi on arvioitu 0,00160 kuutiokilometriä eli 1,60 miljoonaa kuutiometriä. Järven rantaviivan pituus on 7,3 kilometriä ja rannat ovat metsää, jota niityt tai suot katkaisevat. Järve ympäristön pohjoisosia hallitsee 35 metriä vedenpintaa korkeammalle kohoavan harjun rinne. Rinteen yläpuolella on laaja peltoaukea, joka jatkuu pohjoiseen useita kilometrejä. Etelässä ei ole vastaavaa muodostelmaa, vaan seutu on siellä alavampaa. Siellä sijaitsee kilometrin päässä Abja-Paluojan taajama.
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu.
Järvi luokitellaan limnologisesti kovavetiseksi järveksi ja eutrofiseksi järveksi (, KE). Silloin järven veden kalkkipitoisuus on keskikorkea tai korkea ja järvi on samalla silloin rehevöitynyt.
Luettelo etnisistä ryhmistä
Tälle sivulle on koottu luetteloa etnisistä ryhmistä.
OnePlus
Yhtiön nimen suomenkielisestä taivutuksesta syntyi kiistaa Twitterissä loppuvuodesta 2019 ja tuon jälkeen OnePlussan Suomen tytäryhtiö ilmoitti taivuttavansa yhtiön nimen genetiivimuodon jatkossa muotoon ”OnePlussan”.
Tuotteet
pienoiskuva|oikea|Yhtiön ensimmäinen tuote, [[OnePlus One -älypuhelin]] OnePlus valmistaa älypuhelimia ja niiden lisälaitteita, puettavia tietokoneita ja televisioita. Se aloitti älypuhelinvalmistajana julkaisemalla vuonna 2014 OnePlus One -puhelimen. OnePlus julkaisi muita tuotteita, kuulokkeet ja television, ensimmäistä kertaa vuonna 2018.
The Games Factory
thumb|right|Kuvakaappaus The Games Factoryn "Level editorista"
Ohjelman uusin versio on The Games Factory 2.
Muuta
TGF on vanhempi versio, lähes samankaltaisesta pelinteko-ohjelmasta, Click & Createsta (CNC). Se on myös päivitetty versio Klik & Playsta (KNP). TGF:ää uudempi versio taas on Multimedia Fusion (MMF), jossa laajennetut multimediatoiminnot.
Italian kuningaskunta (keskiaika)
pienoiskuva|Italian kuningaskunta (tummanvihreällä) ja loput Pyhästä saksalais-roomalaisesta keisarikunnasta (vaaleanvihreällä) noin vuonna 1000. Italian kuningaskunta ( tai Regnum Italicum;, oli yksi Pyhän saksalais-roomalaisen keisarikunnan osakuningaskunnista yhdessä Saksan, Böömin ja Burgundin kuningaskuntien kanssa. Alkujaan se kattoi suuren osan Pohjois- ja Keski-Italiaa. Sen pääkaupunki oli Pavia 1000-luvulle asti.
Vuonna 773 Kaarle Suuri ylitti Alpit hyökätessään langobardien kuningaskuntaan, joka tuolloin käsitti koko Italian lukuun ottamatta Venetsian tasavaltaa, Rooman herttuakuntaa ja Bysantin hallitsemia Etelä-Italian alueita. Kesäkuussa 774 kuningaskunta hajosi, ja frankeista tuli Pohjois-Italian herroja, eteläosan jäädessä yhä langobardien hallintaan Beneventon ruhtinaskuntana. Kaarle julistautui "langobardien kuninkaaksi" ja hänet kruunattiin keisariksi Roomassa vuonna 800. Hänen perillisensä hallitsivat Italiaa kunnes Kaarle Paksu syöstiin vallasta 887. Karolingit saivat valtaistuimen vielä haltuunsa 894–896, mutta sen jälkeen aina vuoteen 961 asti Italian herruudesta kiistelivät aatelissuvut niin Italiasta kuin sen ulkopuoleltakin. pienoiskuva|[[Lombardian rautakruunu, jolla useat keisarit kruunattiin Italian kuninkaiksi. ]]
Vuonna 961 Saksan kuningas Otto Suuri, joka oli nainut Italian kuningatar Adelheidin, hyökkäsi Italiaan ja antoi kruunauttaa itsensä Paviassa 25. joulukuuta. Sieltä hän jatkoi Roomaan, missä hänet kruunattiin keisariksi 7. helmikuuta 962. Saksan ja Italian kruunujen yhdistäminen Rooman keisariuteen osoittautui kestäväksi, ja tätä voidaan pitää Pyhän saksalais-roomalaisen keisarikunnan alkuna. Otto Suuren jälkeen keisari oli yleensä myös Italian ja Saksan kuningas, vaikkakin keisarit joskus nimittivät perijänsä Italian kuninkaaksi, tai italialaiset piispat ja ylimykset valitsivat oman kuninkaan keisaria vastaan. Koska Italiaa yleensä hallittiin Saksasta käsin, sydänkeskiajalla Italian keskushallinto rapautui nopeasti, mutta ajatus Italiasta keisarikunnan osana olevana kuningaskuntana säilyi. Keisaria vastustavien guelfien ja kannattavien ghibelliinien puoluetaistelut leimasivat Italian historiaa 1100–1300-luvuilla.
Henrik IV:n Canossan-matkaa vuonna 1077 seuranneen vuosisadan aikana Italia pirstoutui itsenäisiksi, linnoitetuiksi kaupunkivaltioiksi. 1400-luvun alkupuolella Lombardiassa käydyt sodat vähensivät Italian kilpailevien valtioiden määrää, ja seuraava puolivuosisata oli suhteellisen rauhallinen, kunnes ranskalaiset hyökkäsivät Italiaan vuonna 1494 aloittaen italialaissodat.
Kun keisarikunnan hallintoa uudistettiin 1495–1512, Italian kuningaskunnan katsottiin vastaavan valtakunnanpiirien ulkopuolisia, Alppien eteläpuolisia alueita. Laillisesti keisari oli näiden alueiden nimellinen kuningas ja ylin hallitsija, mutta kuningaskunnan hallinto rajoittui lähinnä keisarin edustajiin ja niihin kuvernööreihin, joita hän nimitti hallitsemaan henkilökohtaisia alueitaan Italiassa.
Tästä huolimatta Habsburgien valta säilyi Italiassa eri muodoissa aina Ranskan vallankumouksen mullistuksiin asti, jolloin 1792–1797 Napoleon I loi paikallisten tuella joukon tasavaltoja, jotka yhdistyivät hänen johtamakseen Italian tasavallaksi. 1805 se muuttui uudeksi kuningaskunnaksi, joka oli personaaliunionissa Ranskan kanssa.
Thanjavur
Tanjore eli Thanjavur on kaupunki Intiassa Tamil Nadun osavaltiossa. Tanjore on englanninnos kaupungin alkuperäisestä tamilinkielisestä nimestä Thanjavur. Kaupungissa oli 215 725 asukasta v. 2001. Se sijaitsee Kaveri-joen suistossa, noin 290 kilometriä Madrasista etelään.
Thanjavur on Thanjavurin piirikunnan pääkaupunki.
Nähtävyydet
thumb|left|Osa Brihadeeswararin temppelistä Historiansa aikana Tanjore on ollut useiden keisarikuntien pääkaupunki. Siellä on suuri linnoitus, palatsi ja Brihadeeswararin temppeli, Unescon maailmanperintökohde Chola- dynastian ajoilta. Temppelin kirjastoissa on vanhoja käsikirjoituksia tamilin- ja sanskriitinkielillä.
Gideons International
Gideons International on kristillinen järjestö, joka jakaa Raamattuja joko yksittäisille ihmisille tai sijoittamalla ne julkisiin paikkoihin, mutta erityisesti kouluihin, kasarmeihin, sairaaloihin ja vankiloihin, sekä myös muualle. Se myös pitää huolta siitä, että jokaisessa hotelli- ja motellihuoneessa on Raamattu tai Uusi testamentti. Suomessa järjestö toimii nimellä Suomen Gideonit ry.
Gideons International -kattojärjestö hyväksyy täysjäsenikseen elinkeinoelämän ja muun yhteiskunnan vastuunalaisessa asemassa toimiva liikemiehiä ja akateemista ammattia harjoittavia miehiä. Täysjäsenten vaimot voivat osallistua myös järjestön toimintaan, ja heitä sanotaan gideonsisariksi.
Gideons International arvioi jakavansa keskimäärin yli kaksi Raamattua sekunnissa maailmanlaajuisesti.
Historia
Kristityt kauppamatkustajat perustivat Gideon-järjestön Yhdysvalloissa vuonna 1899. Järjestö aloitti Raamattujen jakamistyön vuonna 1908. Suomessa kauppaedustajat aloittivat vastaavan toiminnan vuonna 1946 nimellä "Kauppaedustajain Kristillinen Yhdistys". Vuonna 1952 Suomen Gideonit hyväksyttiin virallisesti kansalliseksi järjestöksi osaksi maailmanlaajuista Gideon-järjestöä.
Ruotsin Gideon-järjestö päätti vuonna 2018 hyväksyä myös naiset täysjäseniksi. Koska Gideons International -kattojärjestö hyväksyy vain miehiä täysjäsenikseen, Ruotsin Gideonit joutui eroamaan kattojärjestöstä ja on nykyisin nimeltään Goda nyheter för livet. Englantilainen Gideon-järjestö erosi myös kattojärjestöstä naisten täysjäsenyyden mahdollistaakseen ja on nykyisin nimeltään GideonsUK. Kanadalainen Gideon-järjestö erosi Gideons Internationalista vuonna 2011 samasta syystä.
Mielikki Ivalo
Mielikki Anna-Marie Ivalo (o.s. Wikström; 21. syyskuuta 1907 Sääksmäki – 20. maaliskuuta 1995 Marbella, Espanja) oli suomalainen kirjailija ja joogaohjaaja.
Mielikki Ivalon vanhemmat olivat kuvanveistäjä Emil Wikström ja Alice Henrietta Högström. Hän oli naimisissa vuodesta 1927 kirjailija Santeri Ivalon pojan suurlähettiläs Asko Ivalon kanssa, ja perhe ehti asua muun muassa Tallinnassa, Tukholmassa, Moskovassa, Pariisissa, Haagissa, Istanbulissa, Ankarassa, Teheranissa, Karachissa, Roomassa ja New Delhissä.
Jäätyään leskeksi Mielikki Ivalo kirjoitti 1970-luvulla neljä muistelmateosta, joissa kuvattiin diplomaattiperheen värikästä elämää eri asemapaikoissa ympäri maailmaa. Mielikki Ivalo oli myös yksi ensimmäisiä suomalaisia joogaohjaajia yhdessä oopperalaulaja Ture Aran kanssa.
Mielikki Ivalon sisar Estelle avioitui viulisti ja musiikkikriitikko Yrjö Suomalaisen kanssa. Estelle ja Yrjö Suomalaisen lapsia olivat pilapiirtäjä Kari Suomalainen ja oopperalaulaja Maaria Eira.
Samuli Ponsimaa
Samuli "Skrymer" Ponsimaa (s. 26. elokuuta 1977) on suomalainen metallimusiikin kitaristi, joka on toiminut folk metal -yhtye Finntrollin kitaristina vuodesta 1998. Skrymer on myös toteuttanut Finntrollin graafisia elementtejä, kuten kansikuvat ja kansilehtiset, sekä suunnitellut esiintymislavasteita, tuotteita ja asusteita. Hän on myös toteuttanut kansikuvat Glittertindin albumeille ''Evige Asatro sekä Til Dovre Faller
Vuonna 2009 Skrymer ja Mathias Lillmåns perustivat death metal -yhtye Decomposterin, jossa hän soittaa kitaraa.
Kara Goucher
Kara Goucher (o.s. Wheeler, s. 9. heinäkuuta 1978) on yhdysvaltalainen kestävyysjuoksija.
Goucher sijoittui Fukuokan maastojuoksun MM-kisoissa 2006 lyhyellä matkalla 21:nneksi. Myöhemmin samana vuonna hän juoksi yleisurheilun maailmancupissa 3 000 metrin juoksussa kolmanneksi ajalla 8.41,42. Seuraavana vuonna hän sijoittui Osakan MM-kisoissa 10 000 metrin juoksussa alun perin kolmanneksi ajalla 32.02,05, mutta nousi myöhemmin hopealle Elvan Abeylegessen dopinghylkäyksen jälkeen. Pekingin olympialaisissa 2008 Goucher oli lopulta dopinghylkäysten jälkeen kahdeksas 10 000 metrillä ajalla 30.55,16 ja kahdeksas 5 000 metrillä ajalla 15.49,39. Seuraavana vuonna hän sijoittui Berliinin MM-kisojen maratonilla dopinghylkäysten jälkeen yhdeksänneksi ajalla 2.27.48. Kaksi vuotta myöhemmin hän oli Daegun MM-kisojen 10 000 metrillä kolmastoista ajalla 32.29,58. Lontoon olympialaisissa 2012 hän sijoittui maratonilla dopinghylkäysten jälkeen kymmenneksi ajalla 2.26.07. Vuonna 2016 hän sijoittui neljänneksi maratonin Yhdysvaltain olympiakarsintakilpailussa, jonka kolme parasta valittiin Rio de Janeiron olympialaisiin.
Goucherin puoliso Adam Goucher on myös kestävyysjuoksija.
Krishna-liike
Krishna-liike eli International Society for Krishna Consciousness (ISKCON) on osa suurempaa gaudiya-vaishnavismina tunnettua perinnettä, joka keskittyy Krishnan palvonnan ympärille. Liikkeen toi länteen intialainen munkki A. C. Bhaktivedanta Swami Prabhupada vuonna 1965. Saapumisensa jälkeen liike levisi nopeasti kaikkiin maanosiin. Tuttavallisen nimensä liike on saanut keskeisimmästä henkisestä harjoituksestaan, joka on Hare Krishna -mantran toistaminen.
Historia
thumb|right|300px|Sri Caitanya Toisin kuin yleensä ajatellaan, Krishna-liike ei ole uusi uskonto. Liikkeen edustama perinne, gaudiya-vaishnavismi sai alkunsa 1500-luvun Bengalissa ja sen perustaja on Sri Caitanya (1486-1533). Sri Caitanya korosti Krishnan antaumuksellisen ja rakastavan palvonnan eli bhaktin tietä. Hän myös popularisoi liikkeelle tunnusomaisen tavan laulaa julkisilla paikoilla Krishnan pyhää nimeä maha-mantran muodossa (Hare Krishna Hare Krishna Krishna Krishna Hare Hare / Hare Rama Hare Rama Rama Rama Hare Hare).
Caitanya ja muut bhakti-koulukunnan pyhimykset hylkäsivät syntymän mukaan määräytyvän kastijärjestelmän ja siihen liittyvän rituaalisen uskonnollisuuden. He painottivat moraalisuutta, sydämen puhtautta ja pyyteettömän palveluksen mielialaa. He ilmaisivat tunteitaan laulujen, runouden ja musiikin välityksellä ja viehättivät tuhansia seuraajia. Perinteen käsitys jumalasta perustuu Caitanyan mystisiin näkyihin ja hurmiollisiin kokemuksiin, joita hänen läheisimmät seuralaisensa todistivat.
Palvonnallisuudestaan huolimatta Caitanyan liikkeeseen liittyi myös päteviä teologeja ja filosofeja, jotka vahvistivat liikkeen opin Veda-kirjoitusten pohjalta. Gaudiya-vaishnavat painottavat tänäkin päivänä monia bhakti-liikkeitä enemmän Vedojen auktoriteettia.
Caitanyan jälkeen
Caitanya oli gaudiya-vaishnavien inspiraation lähde ja jumalainen esimerkki. Hän ei silti koskaan esiintynyt liikkeen johtajana, vaan käytännön johtamisen hän jätti muille. Caitanya ei nimittänyt ketään suoraksi jatkajakseen. On myös huomionarvoista, että hän jätti hyvin vähän kirjallisia opetuksia.
Caitanyan seuraajat Vrindavanan kuusi goswamia, joita johtivat Rupa ja Sanatana Goswami, systematisoivat Sri Caitanyan opetukset. Heidän työnsä johdosta Caitanyan liikettä ei enää pidetty pelkkänä kansanomaisena uskontona, vaan osana koko Intian laajuista vaishnava-perinnettä, jolla oli innovatiivinen ja syvällinen teologia.
Goswamien ajan jälkeen Sri Caitanyan liike kohtasi monenlaisia haasteita. Osa liikkeestä omaksui taas jäykän hindulaisen kastijärjestelmän ja osa sekoittui Bengalissa vallitseviin tantra-perinteisiin, ja muodosti erilaisia poikkeavia lahkoja. Nämä apasampradayat saattoivat gaudiya-vaishnavismin huonoon valoon.
1800- ja 1900-luku
1800-luvulla koulutetut yläluokan intialaiset näkivät maailman englantilaisten hallitsijoiden silmin ja kokivat syvästi tarpeen uudistaa vallitsevaa henkistä ilmapiiriä. Vuosisadan lopulla sai alkunsa Ramakrishna Mission, joka merkitsi monille hindulaisen kulttuurin uutta nousua.
thumb|right|200px|Bhaktivinoda Thakura Bhaktivinoda Thakura (1838-1914) ja hänen poikansa Bhaktisiddhanta Sarasvati (1874-1937) olivat mukana tässä henkisen muutoksen liikkeessä. He ajattelivat, että vaishnavismi ei ole vain muiden uskonnonjärjestelmien alapuolella, vaan, että se on niiden yläpuolella.
Bhaktivinoda Thakura toimi hyvin korkea-arvoisessa asemassa brittiläisen hallituksen palveluksessa 1800-luvun Bengalissa ja Orissassa. Hän arvosteli eritoten vaishnavismin silloista moraalista rappiota. Hän myös esitti, että kenenkään kastin ei pitäisi määräytyä yksinomaan syntymän pohjalta, vaan luonteen ja ominaisuuksien pohjalta. Ensimmäisten joukossa hän esitti Caitanyan filosofian englannin kielellä pienessä kirjassaan Sri Caitanya: His Life and Precepts. . Bhaktivinoda Thakura lähetti tämän kirjansa joihinkin länsimaailman yliopistoihin.
thumb|left|200px|Bhaktisiddhanta Sarasvati Thakura Bhaktisiddhanta Sarasvati ei ollut Sri Caitanyan kaltainen hurmiollinen hengellinen johtaja, vaan hän esittäytyi askeettina ja intellektuellina. Hän näki itsensä isänsä työn jatkajana, ja ponnisteli esittääkseen Sri Caitanyan opetukset nykyaikaiselle maailmalle. Tätä tarkoitusta varten Bhaktisiddhanta Sarasvati perusti Gaudiya Mathan, joka oli ensimmäinen gaudiya-vaishnavismin saarnaamista varten perustettu organisaatio.
Gaudiya Matha levisi kaikkialle Intiaan ja siihen kuului 64 mathaa (luostaria). Yksi Bhaktisiddhanta Sarasvatin uudistuksista oli, että hän hyväksyi oppilaita kaikista kasteista ja myönsi heille henkisen vihkimyksen, pyhän nauhan ja gayatri-mantran. Näin ollen hän nimitti heidät bramiineiksi, ja toivoi heistä tulevan esimerkillisiä ihmiskunnan henkisiä johtajia. Tämä herätti suurta vastustusta perinteisen kastijärjestelmän kannattajien keskuudessa.
Vuonna 1933 Bhaktisiddhanta Sarasvati lähetti kaksi johtavaa oppilastaan Eurooppaan saarnaamaan gaudiya-vaishnavismia. Toinen heistä oli Bhakti Hrday Bon Maharaja -niminen sannyasi (kieltäymyksellinen munkki). He kuitenkin palasivat takaisin Intiaan käytännöllisesti katsoen tyhjin käsin.
Pian Bhaktisiddhanta Sarasvatin kuoleman jälkeen Gaudiya Matha hajosi sisäisten ristiriitojen vuoksi.
Bhaktivedanta Swami (Srila Prabhupada)
thumb|right|300px|A. C. Bhaktivedanta Swami Prabhupada Henkisen opettajansa Bhaktisiddhanta Sarasvatin käskystä A. C. Bhaktivedanta Swami (1896-1977) saapui vuonna 1965 New Yorkiin gaudiya-vaishnavismin sanansaattajana. Ilman seuraajia ja varattomana hän istuutui Tompkins Square Parkiin ja lauloi Hare Krishna -mantraa. Pian hänestä tuli osa silloista vastakulttuuria New Yorkin East Villagessa.
Vaikka ensimmäiset kuukaudet olivat hyvin vaikeita 70-vuotiaalle swamille, hän nopeasti herätti pienen seuraajajoukon kiinnostuksen. Näin sai alkunsa Hare Krishna -liike.
Ensimmäinen temppeli perustettiin liikehuoneistoon New Yorkissa. ISKCON levisi hyvin nopeasti muihin USA:n tärkeimpiin kaupunkeihin, ja myöhemmin Eurooppaan ja muille mantereille. Ensimmäisten viiden vuoden aikana liikkeeseen kuului 60 keskusta Amerikassa ja Euroopassa.
Liikettä johtamaan Srila Prabhupada perusti GBC:nä tunnetun hallintoelimen (Governing Body Commission), joka koostui hänen kokeneimmista oppilaistaan.
ISKCON:illa oli 108 keskusta, joihin kuului maatiloja, ravintoloita ja kouluja. Erityisesti Intiassa liikkeen temppelit tulivat tunnetuksi loisteliaasta ja oikeaoppisesta palvontamuodostaan.
Srila Prabhupada aloitti perinteisen Ratha-yatra vaunujuhlan viettämisen länsimaiden suurkaupungeissa. Hän oli tuottelias kirjailija. Hän käänsi ja julkaisi suurimman osan sanskritinkielisen Bhagavata Puranan kirjoista, jossa kerrotaan Krishnan elämästä ja teoista ja jossa kuvaillaan muita Vishnun inkarnaatioista. Hän käänsi myös koko bengalinkielisen Sri Caitanya-caritamrtan, jossa kuvaillaan Sri Caitanyan elämää. Lisäksi hän kirjoitti kymmeniä muita kirjoja, joissa kerrotaan Krishna-tietoisuudesta ja Veda-filosofiasta. Hän kehotti seuraajiaan levittämään niitä runsain mitoin. Tähän päivään mennessä on levitetty jo satoja miljoonia Bhaktivedanta Swamin kirjoja ympäri maailman.
Vuoden 1977 jälkeen
ISKCON:in suurimmat haasteet ilmenivät Srila Prabhupadan poismenon jälkeen. Ei ollut selvyyttä siitä, kuinka gurun asema liikkeessä pitäisi ymmärtää. Hänen 11 johtavaa oppilastaan omaksuivat gurun aseman. Maailmanlaajuinen liike jaettiin 11 alueeseen, ja kukin heistä toimi yhden alueen itsevaltaisena guruna. Ajan kuluessa monet näistä 11 gurusta sekaantuivat erilaisiin skandaaleihin.
Nykytilanne
Vuonna 1987 luovuttiin vanhasta guru-järjestelmästä ja hyväksyttiin uusi järjestelmä, jonka mukaan kaikki Bhaktivedanta Swamin hyvin sijoittuneet oppilaat voisivat toimia liikkeen henkisinä opettajina.
Liikkeen nykyinen kanta on, että Srila Prabhupada on liikkeen perustaja-acarya (oppimestari) ja kaikki nykyiset gurut ovat hänen alaisuudessaan ja hänen edustajiaan. Tällä hetkellä liikkeessä toimii yli 80 vihkimyksen antavaa henkistä opettajaa.
Vaikeuksista huolimatta Krishna-liike on jatkanut toimintaansa ja kasvuaan. Tätä nykyä liikkeeseen kuuluu yli 400 temppeliä, 50 maatilaa, 99 ravintolaa ja 50 koulua Temppeliyhteisöissä asuvia jäseniä on noin 10 000 ja seurakuntalaisia noin 250 000.
Teologia
Gaudiya-vaishnavismi on monoteistinen perinne, jonka juuret ulottuvat 1200-luvulla eläneen Madhvacaryan ja 1100-luvulla eläneen Ramanujan teistisiin vedanta-oppilasketjuihin. Vedanta tarkoittaa sananmukaisesti tiedon johtopäätöstä. Vedanta-sutra on filosofinen teos, joka perustuu upanisadeihin, Intian vanhimpiin filosofisiin kirjoituksiin.
Vaishnavismi
Useissa hindulaisuuden suuntauksissa palvotaan jumalan henkilökohtaista muotoa. Tätä palvontaa nimitetään bhaktiksi.
Kun rakastavaa suhdetta, bhaktia, ei pidetä vain menetelmänä jonkun toisen päämäärän saavuttamiseksi, vaan koko uskonnon päämääränä, silloin uskonto ilmentää täysimittaista teismiä. Niitä hindulaisuuden suuntauksia, joissa bhakti on sekä menetelmä että päämäärä, kutsutaan vaishnavismiksi. Muissa suuntauksissa bhakti eli antaumus on sekoittunut ajatuksiin persoonattomuudesta tai monismista.
Heinä-Arpainen
Heinä-Arpainen, tai myös Pieni-Arpainen , on Etelä-Pohjanmaalla Ähtärissä Rasinperän kylän lähellä sijaitseva järvi.
Krishna-liike
Vaishnavismi
Kaikissa vaishnavismin suuntauksissa Vishnua pidetään korkeimpana jumaluutena. Vishnu on Brahmanin (jumalan) persoonallinen muoto, jota pidetään persoonatonta Brahmania korkeampana. Kosmoksessa hänet nähdään osana jumalaista kolminaisuutta, jossa Brahma on luoja, Vishnu ylläpitäjä ja Shiva tuhoaja. Vaishnavismin teologiassa Brahma ja Shiva eivät ole Vishnun tasolla, vaikka he ovatkin voimallisia alisteisia jumalia.
Heinä-Arpainen
Maantietoa
Järven pinta-ala on 8,1 hehtaaria, se on 450 metriä pitkä ja 300 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,2 kilometriä.
Suzhousaurus
Suzhousaurus on varhaisella liitukaudella elänyt teropodeihin kuuluva dinosaurussuku. Se oli arviolta 6 metriä pitkä ja painoi 1,3 tonnia.
Heinä-Arpainen
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Arpaisenpuron valuma-alueeseen (35.474) se kuuluu. Järven vedenpinnan korkeus on 187,2 metriä mpy.